ઓસ્ટિન (ટેક્સાસ): વર્તમાન ચેમ્પિયન મર્સિડિઝના બ્રિટિશ ડ્રાઇવર લૂઇસ હેમિલ્ટને પોતાની ટીમના સાથી જર્મનીના નિકો રોસબર્ગને પછાડીને ફોર્મ્યુલા-૧ રેસ અમેરિકન ગ્રાં પ્રી જીતી લીધી છે. આ હેમિલ્ટનની કરિયરની ૫૦મી અને વર્તમાન સિઝનની સાતમી જીત છે, જ્યારે ટેક્સાસ સર્કિટમાં તેણે સતત ત્રીજી વાર જીત હાંસલ કરી છે. પાછલાં પાંચ વર્ષમાં હેમિલ્ટન અહીં ચોથો ખિતાબ પોતાના નામે કરવામાં સફળ રહ્યો છે. આ જીતની સાથે હેમિલ્ટનને ડ્રાઇવર્સ લીડરબોર્ડમાં સાત પોઇન્ટનો ફાયદો થયો છે. જોકે રોસબર્ગે હજુ પણ ટોચનું સ્થાન જાળવી રાખ્યું છે.